Τι μου είναι ο Τζόν Γκότι;
Τον ήξερα από μικρό παιδί.
Ήταν μέντοράς μου.
Πάντα με πρόσεχε.
Στα 16 μου, αποβλήθηκα από το σχολείο.
Ήθελα να γίνω γκάνγκστερ.
Και δεν μου μιλούσε ο πατέρας μου.
Έτσι πήγα στον Τζον Γκότι και τον Τόνι Λι, τον συνεργάτη του πατέρα μου.
Λέει "Θα πας στο σωματείο χτιστών".
Είπα "Φίλε, δεν θέλω να γίνω χτίστης".
Λέει "Και τι θέλεις;" "Να δουλέψω για σένα".
Δεν θα το ξεχάσω. Με κοίταξε, έγειρε και λέει "Να δουλέψεις για μένα;
Η κυβέρνηση σε μισεί.
Διαπράττεις φόνους. Πουλάς ναρκωτικά.
Δηλητηριάζεις την πόλη.
Γι' αυτό, πριν μπεις σ' αυτήν τη ζωή,
πήγαινε στην Ουάσιγκτον
και κοίτα το Υπουργείο Δικαιοσύνης".
Λέει "Να θυμάσαι ένα πράγμα.
Αυτό το γαμημένο κτίριο θα σε κυνηγάει όλη σου τη ζωή".
Η ΣΥΛΛΗΨΗ ΤΟΥ ΓΚΟΤΙ
ΝΕΑ ΥΟΡΚΗ
ΙΑΝΟΥΑΡΙΟΣ 1989
Ο Τζον Γκότι, ο φερόμενος ως αρχηγός μιας από τις μεγαλύτερες φαμίλιες
προσήχθη σήμερα.
Ο Γκότι κατηγορείται ότι διέταξε την επίθεση με όπλο στον Τζον Ο'Κόνορ,
στέλεχος του σωματείου ξυλουργών.
Η OCTF
Αντίθετα με παλιές υποθέσεις του,
η Ομάδα Κρούσης Κατά Οργανωμένου Εγκλήματος
θεωρεί ότι ο Τζον Γκότι θα δυσκολευτεί αυτή τη φορά.
Βάλαμε μπρος με ό, τι αποδείξεις είχαμε ,
ώστε να ασκηθεί δίωξη κατά του Τζον Γκότι.
Σημείο εστίασης της έρευνας έγινε η επίθεση στον Τζον Ο'Κόνορ,
την οποία διέταξε ο Τζον Γκότι.
Ήμασταν έτοιμοι για την πρόκληση.
Θα καταδικαζόταν.
Τζον Γκότι, δηλώνεις αθώος ή ένοχος;
Αθώος.
Μετά την προσαγωγή του, αφέθηκε ελεύθερος με εγγύηση 100.000 δολ.
Η εισαγγελία θέλει ό, τι δεν κατάφεραν οι ομοσπονδιακοί.
Να φυλακίσει τον Γκότι.
Λόγω προηγούμενων καταδικών, αν κριθεί ένοχος,
ίσως καταδικαστεί σε ισόβια κάθειρξη.
ΤΟ ΟΜΟΣΠΟΝΔΙΑΚΟ ΓΡΑΦΕΙΟ ΕΡΕΥΝΩΝ
Αυτή τη στιγμή, υπάρχει ανταγωνισμός με την OCTF.
Κατάφεραν να παραπέμψουν τον Τζον πριν από μας.
Ήταν κάπως ντροπιαστικό για το Γραφείο.
Μας νικάνε, εντάξει;
Σαν να έλεγαν "Εσείς δεν μπορείτε να τον χώσετε μέσα".
Ως εισαγγελείς, συνεργαζόμασταν με το FBI.
Παρόλο που συνεχιζόταν η υπόθεση επίθεσης στον Ο'Κόνορ, δεν σταματήσαμε.
Όταν βγήκε με εγγύηση,
έχουμε ήδη οκτώ με δέκα μήνες τους κοριούς στη λέσχη Ρέιβεναϊτ.
Δεν ακούγαμε τίποτα χρήσιμο.
Πιάναμε αποσπάσματα ήχου.
Ο Τζον ν' απομακρύνεται από το τραπέζι, ν' ανοίγει και να κλείνει μια πόρτα.
Δεν τους ακούμε πια. Τι συμβαίνει;
Ωραία, βιντεοσκοπούμε.
Πολλοί μαφιόζοι, αλλά όχι κι ο Τζον.
Το FBI δεν βλέπει τον Γκότι να φεύγει, αλλά δεν ακούνε τη στεντόρεια φωνή του.
Όσοι τον ήξεραν, δεν το βούλωνε ποτέ.
Δεν ξέραμε πού πήγε.
Και ξαφνικά, είκοσι λεπτά μετά, τον ακούμε πάλι.
Βγάλε τον σκασμό!
Κάτι μας διαφεύγει.
Από υψηλόβαθμους πληροφοριοδότες ο ένας μας είπε
"Ξέρετε, ήμουν στη λέσχη κι είδα τον Τζον Γκότι,
τον υπαρχηγό Φρανκ ΛοΚάσιο και τον Σάμι "Ταύρο" Γκραβάνο, τον κονσιλιέρι.
Σηκώθηκαν, βγήκαν από την πίσω πόρτα, κι εξαφανίστηκαν μία ώρα κι ένα τέταρτο.
Δεν ξέραμε ότι υπήρχε πίσω πόρτα.
Και χρησιμοποιεί το επάνω διαμέρισμα.
Μια ηλικιωμένη κυρία, χήρα ενός στρατιώτη των Γκαμπίνο
που ήταν ο επιστάτης, μένει στο διαμέρισμα.
Όταν το βλέπεις, δεν μπορείς να το πιστέψεις.
Δεν είχα καμία απολύτως αμφιβολία
ότι εκεί έπρεπε να βάλω κοριό.
Τώρα έπρεπε να βρούμε τον τρόπο.
Γαμώτο.
Αρχίζω και καλώ το τηλέφωνο Παρασκευή ή Σάββατο βράδυ.
Αν απαντήσει, θα ξέρω ότι είναι σπίτι.
Την πρώτη φορά που το κάνω, ξυπνάω στη μία το βράδυ.
Αναγκάζω μια γριούλα να σηκώσει το τηλέφωνο,
και λέω "Συγγνώμη, λάθος αριθμός".
Ένιωσα απαίσια.
Αλλά το ξανάκανα την άλλη βδομάδα. Και πάλι τα ίδια.
Έμεινα έκπληκτος την τρίτη φορά.
Η καρδιά μου χτυπούσε δυνατά όταν δεν απάντησε.
Σκέφτηκα "Ήρθε η ώρα".
Αλλά είναι εξίσου αγχωτικό, γιατί ενέχει μεγάλο ρίσκο.
Το βράδυ που μπήκαμε
ήταν πολύ το άγχος.
Έπρεπε να μπούμε και να βγούμε στα κρυφά.
Παρακολουθούσαμε ποιος έμπαινε κι έβγαινε από το κτίριο.
Και λίγο πριν το κάνουμε,
θέλαμε να διπλοτσεκάρουμε τα πάντα.
Έτσι, μια πράκτορας παρακολούθησης ανέβηκε στον τρίτο όροφο.
Στο διαμέρισμα δύο μέτρα πίσω μας έχει ένα κοπρόσκυλο, που λύσσαξε.
Στη Νέα Υόρκη, πάντα κάτι θα πάει στραβά.
Έπρεπε να ρισκάρουμε, να το κάνουμε.
Είναι περίπου δύο το βράδυ.
Μπαίνουμε στον διάδρομο…
και ήταν ο πιο ήσυχος διάδρομος που έχω βρεθεί στη ζωή μου.
Κανείς δεν είχε ανοιχτή τηλεόραση ή ραδιόφωνο.
Τίποτα.
Ήταν απόκοσμο.
Και νομίζαμε πως, όταν φτάσουμε στην πόρτα,
θα χτυπιέται το σκυλί.
Αλλά δεν υπήρχε επιστροφή.
Είναι Νοέμβριος κι εγώ περπατάω με τις κάλτσες.
Θα με περνούσαν για διαρρήκτη.
Ο συνεργάτης μου παραβίαζε την πόρτα.
Άκουγα τον μηχανισμό της κλειδαριάς. Τόση ήταν η ησυχία.
Η κλειδαριά μας δυσκόλεψε λίγο.
Κάναμε λίγη φασαρία.
Ήμουν σίγουρος ότι θα ξύπναγε το κοπρόσκυλο.
Ήμασταν μέσα στην αγωνία.
Δέκα λεπτά αργότερα, ήμασταν μέσα.
Το σκυλί μάλλον ήταν στο πίσω δωμάτιο.
Μόνο έτσι δεν θα μας άκουγε.
Η ακουστική στο διαμέρισμα ήταν τέλεια.
Δεν ήταν μεγάλο. Δεν έκανε ηχώ.
Δεν είχε θορύβους βάθους.
Μέσα σε 15 λεπτά είχαν τον κοριό έτοιμο.
Και είμαστε σίγουροι πως, αν συζητάνε εκεί πάνω,
αυτό ήταν, τα καταφέραμε.
Ήταν μια νίκη.
Την επόμενη μέρα ενημερώνομαι ότι μπήκε ο κοριός.
Και σκέφτομαι ότι αυτό ήταν.
Το πρώτο βράδυ,
τίποτα.
Το επόμενο, παίρνω μήνυμα.
Κανένας υψηλόβαθμος στο σημείο, καμία σχετική συζήτηση.
Ξέρω ότι είναι στη λέσχη.
Τρίτη βραδιά.
Κανένας υψηλόβαθμος στο σημείο, καμία σχετική συζήτηση.
Παρακολουθούμε ήδη τρεις μέρες και τίποτα.
Ήταν ανησυχητικό.
Τους κατάλαβαν; Βρήκαν τον κοριό;
Εξείχε κανένα καλώδιο; Έκαναν λάθος; Δεν ξέρεις.
Όταν βάζεις τον κοριό, δεν μπορεί να μείνει για πάντα.
Πήγαινα κάθε μήνα στον δικαστή κι ανέφερα.
"Να τι ακούω. Αποδίδει. Πιάνω ενοχοποιητικές συζητήσεις".
Αν δεν τις πιάνω, ίσως χάσω τον κοριό κι ακυρώσει την παρακολούθηση ο δικαστής.
Πρέπει να κάνουμε κάτι και γρήγορα.
Σε μια τεχνική ηλεκτρονικής υποκλοπής
που θες να μιλήσει για συγκεκριμένο θέμα,
λέμε "ας πειράξουμε το καλώδιο".
Το πειράζεις για να προκαλέσεις συζητήσεις.
Όταν το πειράζεις, γίνεται κάτι που θα θέλουν να το συζητήσουν.
Φτάσαμε να κανονίσουμε να κάνει αφιέρωμα το America's Most Wanted
στην ανθρωποκτονία του Πολ Καστελάνο.
Τόσο απελπισμένοι.
Εδώ ακριβώς, η ισχυρότερη μορφή του εγκλήματος στην Αμερική
δολοφονήθηκε πριν από τέσσερα χρόνια.
Ποιος σκότωσε τον Καστελάνο;
Οι μπάτσοι και το FBI λένε ότι ο Γκότι ενορχήστρωσε τον φόνο.
Είμαι στο μήνα του μέλιτος.
Και μου τηλεφωνούν από το FBI να μου πουν…
Είναι μέσα στο διαμέρισμα, τους ακούμε καθαρά,
και μιλάνε για τον Πολ. Κλείνω!
Δεν περίμενα να χαρώ πιο πολύ στον μήνα του μέλιτος.
Μα ήμουν πιο χαρούμενη.
- Δεν ήρθε σπίτι; - Ήρθε.
Μην ξεχάσεις να μου πεις να της δώσω τα λεφτά.
Εγώ θα το ξεχάσω.
Τους ακούμε να μπαίνουν μέσα, και να τοι!
Είναι ντροπιαστικό.
Και στο βάθος ακούγεται μουσική σαν από τον Νονό.
Λέω "Δεν θα πιστέψουν ότι δεν την έβαλα εγώ μετά".
Παραήταν πετυχημένο.
Φράνκι, είδες τηλεόραση χθες βράδυ;
Ακούω τον Τζον Γκότι. Ακούω τον Σάμι Γκραβάνο.
Ακούω τον Φρανκ ΛοΚάσιο.
- Για τον Πολ, λες; - Ναι.
Για τον Πολ λέω!
Ο Γκότι και οι άλλοι λένε για τον Καστελάνο και τον Μπιλότι
και πόσο τους μισούσαν.
Θα σου πω κάτι για τον Πολ, Σάμι. Ήταν σαν ψάρι στην έρημο.
Ένα ψάρι έξω απ' το νερό. Ο γαμιόλης.
Έπρεπε κάποιος να του βουλώσει το στόμα.
Χωρίς να λέει ότι σκότωσαν τον Πολ, αναφέρει τους λόγους που σκοτώθηκε.
Ήμασταν κατενθουσιασμένοι.
Ποιότητα ήχου, περιεχόμενο, τα είχαμε όλα.
Αυτή η συζήτηση μου επιβεβαίωσε ότι βάλαμε κοριό στο σωστό μέρος.
Για να διωχθεί ο Τζον και οι Γκαμπίνο με τον RICO, χρειάζομαι τρία στοιχεία.
Να αποδείξω την ύπαρξη εγκληματικής επιχείρησης.
Να αποδείξω ότι είναι μέλος της.
Και θέλω δύο εγκληματικές πράξεις.
Αν έχω αυτά, μπορώ να τους διώξω βάσει RICO.
Μέχρι να προχωρήσει το θέμα των συζητήσεων,
ο Τζον έχει μπροστά του άλλη δίκη.
Είναι η υπόθεση Ο'Κόνορ της OCTF.
ΝΟΕΜΒΡΙΟΣ 1989
ΙΑΝΟΥΑΡΙΟΣ 1990
ΤΡΙΤΗ ΔΙΚΗ: OCTF
Έναν χρόνο έξω με εγγύηση,
και ο φερόμενος ως Νονός προσέρχεται για την πρώτη μέρα της δίκης του.
Είχαμε αναθαρρήσει. Ήμασταν ξεσηκωμένοι.
Θεωρούσαμε πως τα δικά μας στοιχεία θα οδηγούσαν στην καταδίκη του Γκότι.
Ο Γκότι κατέφτασε στο δικαστήριο
μέσα από πληθώρα καμερών και αυλικών.
Οι εισαγγελείς έχουν επίγνωση της ακραίας δημοτικότητας του Γκότι.
Αυτή η τεράστια προσωπικότητα χαμογελάει, περπατάει χωρίς καμία έγνοια.
Όλοι ήθελαν κάτι απ' αυτόν.
Να τον βιντεοσκοπήσουν, να του πάρουν μία λέξη,
ένα χαμόγελο, μια ματιά.
Η δίκη για τον Ο'Κόνορ ήταν δώρο.
Είμαι ο Έρικ Σον, Fox News Νέα Υόρκη.
Επειδή γίνεται στο πολιτειακό δικαστήριο.
Αντίθετα με το ομοσπονδιακό, επιτρέπονται οι κάμερες.
Καλησπέρα, κυρίες και κύριοι ένορκοι.
Καθίστε, παρακαλώ.
Πρώτη μέρα, με ένταση από τις αιχμηρές τοποθετήσεις.
Ούτε μία φορά, και θα σας το αποδείξω, δεν τον είδαν να κάνει έγκλημα.
Μαγνητοσκοπούσαν έναν πρόεδρο επί μια βδομάδα. Απολύθηκε.
Το αστέρι ήταν αδιαμφισβήτητα ο Γκότι, αυτάρεσκος με το μεταξωτό κοστούμι του.
Δίπλα στον φερόμενο ως στρατιώτη των Γκαμπίνο, Τόνι Λι Γκερέρι.
ΟΜΑΔΑ ΚΡΟΥΣΗΣ ΚΑΤΑ ΟΡΓΑΝΩΜΕΝΟΥ ΕΓΚΛΗΜΑΤΟΣ ΣΤΕΪΣΙΑΚ ΓΚΡΕΓΚΟΡΙ
Αυτή η δίκη διέφερε από τη δίκη της Νταϊάν Τζιακαλόνι.
Η δίκη Τζιακαλόνι βασιζόταν κυρίως σε καταθέσεις πληροφοριοδοτών.
Ανθρώπων που ήταν και οι ίδιοι απαίσιοι άνθρωποι.
Που δήλωναν ένοχοι και κατέθεταν εναντίον του Τζον Γκότι.
Τώρα, όμως, ακούγαμε τον ίδιο τον Τζον Γκότι στον κοριό.
Σήμερα οι κατήγοροι παρουσιάζουν τις αποδείξεις τους.
Κρυφές ηχογραφήσεις,
που συνδέουν τον Γκότι με την επίθεση στον Ο'Κόνορ.
Είχαμε καταγράψει τον Γκότι
να λέει τι ήθελε να κάνουν στον Τζον Ο'Κόνορ.
Παίξτε την κασέτα, παρακαλώ.
Ο Γκότι έλεγε στον Άντονι Γκερέρι,
γνωστό ως Τόνι Λι, ότι έπρεπε να τον τσακίσουν.
Τζον Ο'Κόνορ, 608.
Στην Μπρόντγουεϊ 1694 ή κάτι τέτοιο.
- Των ξυλουργών. - Εν ολίγοις…
Μεσίτης επιχειρήσεων.
Να του μιλήσει κάποιος να δούμε με ποιον είναι.
Θα τον τσακίσουμε.
Ο Τζον Γκότι ήξερε ότι αυτό είπε.
Εννοείται πως δεν θα το ομολογούσε, αλλά ήξερε ότι το καταγράψαμε.
Δεν υπάρχει καλύτερο από κασέτα.
Δεν γίνεται κατ' αντιπαράθεση εξέταση, είναι βάσιμο στοιχείο,
οι ένορκοι το ακούνε και αποφασίζουν μόνοι τους
τι λέει και ποιος το είπε.
Η κασέτα ως πειστήριο σ' αυτή την υπόθεση,
σε αντίθεση με την προηγούμενη υπόθεση RICO,
ήταν πλεονέκτημα.
Η Μέρι Μέρφι του Channel 2 καλύπτει τη δίκη και θα μας ενημερώσει.
Όλοι στην αίθουσα φορούσαν ακουστικά.
Οι συνήγοροι, οι κατήγοροι, ο δικαστής, οι ένορκοι.
Ο Τζον Γκότι αρνήθηκε να φορέσει.
Έξω, τον ρώτησα "Κύριε Γκότι…"
Δεν ακούσατε τις κασέτες.
- Δεν φορέσατε ακουστικά. - Προτιμώ Χούλιο Ιγκλέσιας.
"Προτιμώ ν' ακούω τον Χούλιο Ιγκλέσιας".
Έδειχνε να τον διασκεδάζει η όλη ιστορία.
Ένα καλό της δίκης για την υπόθεση Ο'Κόνορ,
είναι πως υπήρχε ο κοριός στο διαμέρισμα στη Ρέιβεναϊτ.
Περιμέναμε μετά τη δίκη
να δούμε αν θα αναφέρει κάτι που έγινε στη δίκη.
Μήπως παραδεχτεί κάτι που θα βοηθήσει την υπόθεσή μας.
Αυτός ο γαμιόλης ο Ο'Κόνορ.
Θα εξέθετε όλη την Κόζα Νόστρα γι' αυτόν τον τύπο.
Στη διάρκεια της δίκης,
ο Τζον περιφερόταν με την αλαζονεία του "Είμαστε οι καλύτεροι".
Αλλά ο Τζον κατανοεί τι διακυβεύεται με αυτή τη δίκη της OCTF.
Πιάνουμε φοβερές συνομιλίες.
Με ενοχλεί αυτή η μαλακία σήμερα.
Απίστευτο πόσο αφελείς ήμασταν. Εγώ πρώτος απ' όλους.
Τον ενοχλεί το ότι καταφέραμε να τον καταγράψουμε,
και κλαίγεται με όλα αυτά, ενώ τον καταγράφουμε.
Τους έλεγε τι δεν έπρεπε να συμβεί, ενώ συμβαίνει.
Πλέον, με το που αναφέρει κάποιος το "Λα",
όχι "Λα Κόζα Νόστρα", μόνο το "Λα",
θα τον πνίξω τον μαλάκα.
Το είπε ξεκάθαρα. Ο Τζον λέει
"Θα κανονίσω όποιον πει το 'Λα' από το 'Λα Κόζα Νόστρα'".
Μόλις μου είπες ότι υπάρχει.
Μ' αυτή τη συζήτηση έχω την επιχείρηση. Μου την έδωσε στο πιάτο.
Ο Τζον Γκότι μπαίνει στο δικαστήριο σαν να του ανήκει.
Τα κοστούμια του είναι από μετάξι, και η νομική του πανοπλία από Teflon.
Είχαμε ακούσει ότι η υπεράσπιση θ' αρνιόταν
ότι ο Τζον Γκότι είπε όντως "Θα τον τσακίσουμε".
Οι δύο πλευρές διαφώνησαν ως προς την έννοια των λεγόμενών του.
Θα τον τσακίσουμε.
Τρεις λέξεις που οι κατήγοροι νόμιζαν ότι θα καταδίκαζαν τον Γκότι.
Θα τον τσακίσουμε.
Η συνήγοροί του διαστρέβλωναν ό, τι υπήρχε σ' αυτές τις κασέτες.
Μήπως ο καθένας που ακούει αυτή την κασέτα ακούει κάτι διαφορετικό;
Ναι.
Να τον τσακίσουμε.
Ακούγεται ξεκάθαρα. Έλεος. Λέει ξεκάθαρα "Θα τον τσακίσουμε".
Ούτε που δώσαμε σημασία. Γελούσαμε με όλο αυτό,
που το έκαναν μέρος της υπεράσπισης.
Αυτές οι τρεις λέξεις ήταν οι λέξεις κλειδιά στη δίκη.
Είπε ο Τζον Γκότι…
Θα τον τσακίσουμε.
Αυτό που λένε "τσακίσουμε"…
η φράση "Θα τον τσακίσουμε",
γνωρίζετε τι εννοούσε μ' αυτό;
Γνωρίζετε τι είχε στο μυαλό του ο κος Γκότι, όταν το είπε;
Μάλιστα.
Διαβάζετε το μυαλό του;
Το ευφυές και ύπουλο, ταυτόχρονα,
είναι ότι αρκεί να σπείρεις αμφιβολία σε έναν ένορκο.
Αυτό έκανε ο Κάτλερ.
- Νομίζω πως είναι προφανές… - Ξέρετε τι σκέφτεται τώρα;
Μακάρι να ήξερα.
ΤΟ ΓΡΑΦΕΙΟ ΟΜΟΣΠΟΝΔΙΑΚΩΝ ΕΡΕΥΝΩΝ
Μία από τις μέρες της δίκης,
ακούμε τον Τζον, όταν επιστρέφει,
κι ανησυχεί για την υπόθεση.
Αύριο θα φέρω όλους τους κάπο εδώ.
Θα τους πω ότι είμαι ο εκπρόσωπος μέχρι να πω ότι δεν είμαι πια.
Κατά τη δίκη, ανησυχούσε ότι θα καταδικαστεί,
και δικαίως.
Σε μία από τις κασέτες μιλάει με τον Σάμι Γκραβάνο.
Θέλει να τον κάνει υπαρχηγό της οικογένειας
για να τη διευθύνει, αν δεν μπορεί αυτός.
Αν συμβεί κάτι και με κλείσουν μέσα,
αναλαμβάνει ο Σάμι.
Δείχνει πόσο σεβασμό είχε για τον Σάμι,
πόσο σίγουρος ήταν ότι μπορεί να διευθύνει την οικογένεια,
και να τη λειτουργεί, όσο είναι μέσα.
Αυτή είναι η επιθυμία μου.
Αν είμαι στη στενή, θα διευθύνει την οικογένεια ο Σάμι.
Εγώ θα είμαι το αφεντικό, αλλά ο Σάμι θα κάνει κουμάντο.
Ο Σάμι δεν ήταν σαν τον Τζον Γκότι που έβγαινε τα βράδια.
Ήταν χαμηλών τόνων.
Ο Σάμι σεβόταν τον Γκότι,
και ήταν της Κόζα Νόστρα.
Ο Σάμι ήταν πολύ πιστός στον Γκότι.
Σε ρωτάω, λοιπόν. Πώς σου φαίνεται;
Θες να σε κάνω επισήμως υπαρχηγό, προσωρινό αφεντικό;
Σκέψου το, απόψε το βράδυ.
Ήταν η πρώτη φορά που είχαμε
ένα αφεντικό της μαφίας
να εξηγεί κυριολεκτικά πώς λειτουργούν όλα, τι είναι ο καθένας.
Σου κάνει ιδιαίτερα για το πώς λειτουργεί η μαφία.
Κονσιλιέρι,
υπαρχηγός.
Παραμένω το αφεντικό.
Ήταν τέλειο για μας.
Ουσιαστικά, λέει ότι είναι μέλος της φαμίλιας Γκαμπίνο.
Άλλο ένα κομμάτι που θέλω για να στοιχειοθετήσω υπόθεση RICO.
Στη διάρκεια της δίκης,
ένας ερευνητής μου ήταν σ' ένα μπαρ
μαζί με πράκτορες του FBI.
Και του είπαν
"Ανυπομονούμε να χάσετε τη δίκη,
για να τον διώξουμε και να δείξουμε ποιος μπορεί να τον καταδικάσει".
Έτσι κάνουν στο FBΙ.
ΟΜΟΣΠΟΝΔΙΑΚΟ ΚΤΙΡΙΟ ΤΖΕΪΚΟΜΠ ΤΖΑΒΙΤΣ ΦΕΝΤΕΡΑΛ ΠΛΑΖΑ 26
Τότε, όλες οι υπηρεσίες επιβολής του νόμου
υποπτεύονταν ότι το FBI έβαλε κοριούς.
Μα δεν ήξερε κανείς. Δεν το λέγαμε.
Ο Μπρους Μάου έλεγε συνέχεια "Δεν θα πείτε λέξη σε κανέναν".
Χρειαζόταν διακριτικότητα.
Προσέχαμε ποιος ήξερε για τις κασέτες.
Γιατί μπορεί να το μάθαινε ο Γκότι και να χάναμε τον κοριό.
Δεν έχουμε πολλά μυστικά μεταξύ μας στις διωκτικές αρχές.
Ξέρω ότι πήγαμε στο FBI και είπαμε "Κοιτάξτε,
αν πιάσετε κάτι για δεκασμό ενόρκων,
θα πάμε ιδιαιτέρως στον δικαστή και θα ζητήσουμε να κηρυχθεί κακοδικία".
Οπότε, ζητήσαμε από το FBI να μας το πουν, αν ακούσουν κάτι.
Όσο δικαζόταν ο Τζον στο πολιτειακό δικαστήριο
ακούω με προσοχή,
κι αρχίζουμε ν' ακούμε συνομιλίες για ενόρκους, αλλά όχι κάτι ξεκάθαρο.
Πρέπει να αρπάξεις αυτόν τον τύπο.
Να του πεις "Άκου εδώ, δώσε μας τα γαμημένα τα ονόματα".
Ήμασταν καλοί μαζί του παλιά,
θα είμαστε ξανά. Δώσε τα ονόματα.
Δεν αμφέβαλλα καθόλου
ότι θα επιχειρούσαν να πλησιάσουν ένορκο.
Το είχαν ξανακάνει.
Δώσε μας τα ονόματα.
Προφανώς, για σιγουριά, μπορούσαμε να το είχαμε πει.
Το συζητούσαμε, μας απασχολούσε.
Αποφασίσαμε ότι δεν έχουμε απόδειξη ότι δωροδοκήθηκε κάποιος.
Δεν θα αποκαλύψουμε τον κοριό για να τους βοηθήσουμε.
ΠΟΙΝΙΚΑ ΔΙΚΑΣΤΗΡΙΑ
Η OCTF
Ένορκοι της πόλης της Νέας Υόρκης συνεδριάζουν σήμερα στη δίκη Τζον Γκότι.
Ήμουν πεπεισμένος, γνωρίζοντας τα αποδεικτικά στοιχεία,
και νομίζω όλοι στο δικαστήριο, απ' όσο άκουσα,
περίμεναν να καταδικαστεί.
Εμένα με νοιάζει
να μπορέσω να κρατήσω λίγο ακόμα τον κοριό,
μέχρι να έχω την υπόθεση.
Οι ένορκοι ζήτησαν να παχτεί μια κασέτα εννέα φορές.
Για πρώτη φορά, ο πάντα σίγουρος Γκότι έδειχνε κάπως ανήσυχος.
Έφεραν τον δικηγόρο παρ' Εφέταις κι έκατσε με την υπεράσπιση
με τα νομικά του βιβλία ανοιχτά, έτοιμος να ασκήσει έφεση με εγγύηση.
Η στάση σώματος του Τζον Γκότι υποδήλωνε ότι είχε πρόβλημα.
Έμενα με τον Τόνι Λι, μαζί του ήμουν όταν πήγαινε στο δικαστήριο.
Αναμένοντας την ετυμηγορία, ο Τζον κι ο Τόνι Λι έκαναν συμφωνία.
Ότι είτε καταδικάζονταν είτε αθωώνονταν,
δεν θα έδιναν την ικανοποίηση στην κυβέρνηση να κάνουν χειρονομίες.
Όσον αφορά τον κατηγορούμενο Τζον Γκότι, τον κρίνετε αθώο ή ένοχο
για την πρώτη κατηγορία της συνωμοσίας σε βαθμό πλημμελήματος;
Κάναμε κοντινό στο πρόσωπό του
με την κάμερα στην αίθουσα, και είναι εμφανής η ένταση.
Τον κρίνουμε…
αθώο.
Αλλά ο Τζον έκανε χειρονομία. Την έκανε.
Νομίζω πως όλοι στην αίθουσα, ακόμα και ο Τζον Γκότι, ξαφνιάστηκαν.
Εμφανίζεται ο βοηθός μου στην πόρτα και λέει
"Απαλλάχτηκε απ' τις κατηγορίες".
Ήμασταν και οι δύο πολύ απογοητευμένοι.
Η ετυμηγορία μεταδόθηκε live,
κι αυτό ανέβασε κι άλλο το επίπεδο διασημότητας του Τζον Γκότι.
Βγήκε τρέχοντας από το δικαστήριο, κάνοντας γροθιά στον αέρα.
Σαν ήρωας κατακτητής, σαν να έλεγε "Να ο νικητής".
Ο Τζον Γκότι ελεύθερος για άλλη μία φορά.
Έκανε πάρτι για τη νίκη, στη Ρέιβεναϊτ.
Και κράτησε όλη μέρα κι όλη νύχτα.
Αργότερα την ίδια μέρα, άναψαν πυροτεχνήματα.
Ανοίγει η πόρτα και βγαίνει ο Γκότι
με τον Σάμι, και τα κοίταζαν.
Τη νύχτα της απαλλαγής του, ο Νονός της πόλης μας
βγήκε από το λημέρι του να χαρεί τη γιορτή.
Πήγα να μιλήσω στον Τζον Γκότι και όλος ο κόσμος είναι εκεί.
Οι ρεπόρτερ που τον ακολουθούν έχουν αυξηθεί πολύ.
Κύριε Γκότι.
- Πώς νιώθετε; - Χαίρεστε;
- Εσείς; - Αν χαίρεστε εσείς, ναι.
Όλοι χαιρόμαστε.
- Τι έχετε να πείτε; - Καλή απόφαση.
Ο αδελφός του Γκότι, ο Πίτερ,
βγαίνει στην πόρτα της λέσχης και λέει…
- Θα μπεις, Μπάρμπαρα; Μόνο εσύ. - Μόνο εγώ;
"Μόνο η Μπάρμπαρα να μπει".
Εντάξει.
Μπάρμπαρα, ρώτα τους για…
Ο Τζον Γκότι και ο Φρανκ ΛοΚάσιο κάθονται σε ένα τεράστιο στρογγυλό τραπέζι
και λέει ο Γκότι "Πίνουμε σαμπάνια Cristal,
αλλά έχουμε μόνο πλαστικά ποτήρια. Σε πειράζει;"
Σηκώνω το ποτήρι μου και λέω "Να θυμάστε ένα πράγμα, κύριοι.
Τα πολλά λόγια είναι επικίνδυνα".
Το καλό είναι ότι κυκλοφορεί έξω και ο κοριός μου τη γλίτωσε.
Το κακό είναι ότι ο τύπος μόλις έγινε ακόμα πιο δυνατός.
Εκείνος εμψυχώθηκε, ενώ οι υπηρεσίες επιβολής του νόμου φάνηκαν πάλι ανίκανες.
Καλησπέρα. Λέγεται Τζον Γκότι
κι απόψε έγινε γνωστός ως ο Δον Teflon.
Όταν ο Γκότι κέρδισε τρίτη φορά…
τότε πήρε το όνομα Δον Teflon.
Το οποίο η κυβέρνηση μισούσε.
Δεν στεκόταν κατηγορία πάνω του.
Είχε τον Τύπο στο τσεπάκι του.
Ό, τι έλεγε, το συζητούσαν κι έκαναν ρεπορτάζ.
Το βλέπεις και αναρωτιέσαι τι συμβαίνει.
Υπήρχαν σοβαρές αμφιβολίες για το αν θα κατάφερναν να ασκήσουν ποτέ δίωξη
κι επιτέλους να καταδικαστεί.
ΚΟΚΚΙΝΟ ΓΙΑ ΠΕΖΟΥΣ
Σκεφτόμουν ότι ήταν τρομερό για την κοινωνία μας,
ένας φονιάς κι εγκληματίας
να έχει τόση φήμη.
Αλλά ήμουν αισιόδοξος ότι θα στοιχειοθετούσαμε άλλη υπόθεση.
ΣΥΡΡΑΠΤΙΚΑ SWINGLINE ΜΕ ΕΥΚΟΛΟ ΓΕΜΙΣΜΑ
Αργότερα, μάθαμε ότι το FBI είχε βάλει κοριό, ενώ γινόταν η δίκη.
Μάθαμε ότι ο Τζον Γκότι προσπαθούσε να πλησιάσει τους ενόρκους στη δίκη.
Ήμασταν καλοί μαζί του παλιά. Θα είμαστε ξανά.
Δώσε μας τα ονόματα.
Όταν το έμαθα, συγχύστηκα. Αναμφίβολα.
Ξέρω πως αν εμείς μαθαίναμε κάτι τέτοιο με τον κοριό μας,
θα το λέγαμε.
Δεν θα μπορούσα να κοιμάμαι ήσυχος τα βράδια, αν δεν το έκανα.
Δεν το κάνεις, στη δουλειά μας.
Καθώς κέρδιζε τις υποθέσεις, ο Τζον άλλαζε.
Οπωσδήποτε άλλαξε. Ήταν πιο αλαζόνας.
Ήταν πιο επιδεικτικός. Ήταν πιο εξωστρεφής.
Την είδε σταρ του σινεμά. Όντως.
Είχε ερωτευτεί την ίδια του την εικόνα.
Ήταν ματαιόδοξος. "Δείτε, είμαι ο Τζον Γκότι.
Αυτός είμαι, θα σας το τρίβω στη μούρη".
Τον πλησίαζαν άγνωστοι.
Όλοι του ζητούσαν αυτόγραφο. Το είδα με τα μάτια μου.
Σήμερα, θα ζητούσαν σέλφι.
Τους έδινε αυτόγραφο.
Μπαίνουμε στο αμάξι και λέει ο Τόνι Λι "Πλάκα κάνει;
Πώς έκανε τέτοιο πράγμα; Πάει καλά;"
Κυριολεκτικά είπε "Έχω κοινό. Θέλουν να με δουν".
Μαφιόζοι είμαστε. Δεν έχουμε κοινό. Δεν έχουμε θαυμαστές.
Όταν είσαι της πιάτσας, ξέρεις ότι αυτό δεν θα πάει καλά.
Δεν είσαι σταρ του σινεμά. Είσαι αφεντικό της φαμίλιας Γκαμπίνο.
Φέρσου ανάλογα.
Έχει κι η κυβέρνηση εγωισμό.
Λένε "Μας δουλεύουν οι μαλάκες;"
Τους πρόσβαλε. Ήταν σαν να έλεγε "Σας προκαλώ να με πιάσετε".
Καταλήξαμε να μας έχουν συνέχεια στο στόχαστρο.
Παντού ομοσπονδιακοί.
Την έπεφταν σε όλους, ειδικά σε κοντινούς του Τζον.
Είκοσι-οκτώ, βλέπετε όχημα;
Δεν σταματήσαμε να κάνουμε ό, τι κάναμε.
Σαν το τσιγάρο. "Δεν θα πάθω εγώ καρκίνο, θα τον πάθει ο πίσω".
Ναι.
Υπήρχε μεγάλη πίεση να τον βάλει κάποιος φυλακή.
Δεν γίνεται να χάσουμε.
Αν αποτύχουμε κι εμείς, ποιος μένει;
Όλες οι άλλες υπηρεσίες το προσπάθησαν.
Παίρνουμε φοβέρες πληροφορίες από στο διαμέρισμα.
Μαθαίνουμε πολλά, αλλά δεν αρκούν.
Έχουμε σίγουρο το χαρτί της επιχείρησης. Αλλά θέλουμε ποινικές πράξεις.
Χρειαζόμαστε κασέτες όπου μιλάει για ανθρωποκτονίες,
τζόγο, τοκογλυφία, παρείσφρηση σε σωματεία.
Ακούμε όλες τις συζητήσεις.
Αυτοί είναι καρφιά.
Θέλει πολλή δουλειά.
Γάμα τους ομοσπονδιακούς.
Ενίοτε σε καταβάλλει.
Αναρωτιέσαι αν θα τα καταφέρεις.
Τους κερδίσαμε αυτή τη φορά.
Θεέ μου, ασταμάτητα.
Θα είμαστε Κόζα Νόστρα, μέχρι να πεθάνω.
Και μετά, ω του θαύματος,
υποκλέψαμε συνομιλία του Γκότι με τον Φρανκ ΛοΚάσιο.
Παραληρούσε για τον Σάμι Γκραβάνο.
ΣΑΜΙ ΓΚΡΑΒΑΝΟ
Του το είπα άπειρες φορές.
Σάμι, πάρ' το πιο χαλαρά.
Κάνε λίγο κράτει.
Κάθε τρεις και λίγο, ξεπετάγεται μια νέα εταιρεία.
Ράβδοι οπλισμού.
Οικοδομές.
Συμβουλευτική.
Τσιμέντα.
Υπογραμμίζει τις διάφορες κατασκευαστικές εταιρείες
που διευθύνει ο Σάμι.
Έχεις γυψοσανίδα. Έχεις αμίαντο. Έχεις χαλιά.
Τι άλλο θ' ανοίξεις;
Μιλάει για τα σωματεία.
Όλη η συνομιλία αφορά παρανομίες.
Η παρείσφρηση σε σωματείο είναι η πρώτη ποινική πράξη.
Ήταν απολύτως ξεκάθαρο.
Κι έχει και συνέχεια.
Όταν ένας συνεργάτης διαφωνεί μαζί μας, τον σκοτώνουμε.
Πας στο αφεντικό και τον σκοτώνει.
Το τακτοποιεί αυτός.
Είναι ένας λίβελος του Τζον που μιλάει με τον Φράνκι ΛοΚάσιο
και εξηγεί γιατί έβαλε να σκοτώσουν κόσμο.
Όταν σκότωσα τον ΝτιΜπι, έμαθα κάτι.
Ήμουν στη φυλακή όταν τον έφαγα.
Ήξερα γιατί γινόταν. Και το έκανα.
Ο Ρόμπερτ ΝτιΜπερνάντο είναι ο "ΝτιΜπι".
ΡΟΜΠΕΡΤ ΝΤΙΜΠΕΡΝΑΝΤΟ
Ο ΝτιΜπι είχε μία από τις μεγαλύτερες επιχειρήσεις πορνό στις ΗΠΑ.
Δεν μιλάμε για τη Νέα Υόρκη.
Μιλάμε για όλη τη χώρα.
Ήταν τεράστια.
Ήθελα να με παίρνει στα στούντιο στο Τζέρσεϊ
όπου γυρνούσε τις πορνοταινίες.
Ήμουν παιδί, 20 χρόνων.
"ΝτιΜπι, πότε θα με πάρεις στα στούντιο, ρε;"
Ήταν πολύ πλούσιος, λοιπόν. Πολύ.
ΦΕΒΡΟΥΑΡΙΟΣ 1990
Το 1986, ο ΝτιΜπι εξαφανίζεται.
Ο Τζον είναι φυλακή για τη δίκη της Τζιακαλόνι, σε αναμονή της δίκης.
Μέσα σε μία μέρα χάνεται.
Τότε, δεν ξέραμε γιατί τον σκότωσαν.
Υποπτευόμασταν τους Γκαμπίνο.
Αλλά ο Τζον ομολόγησε ότι εκείνος το κανόνισε.
Σου μίλησε ποτέ ο ΝτιΜπι υπονομευτικά;
Ποτέ.
Είπε ο Σάμι ότι μιλάει πίσω από την πλάτη μου.
Δεν ξέρω σίγουρα αν μιλούσε άσχημα για τον Τζον.
Αλλά σίγουρα ήταν απειλή.
Υπέγραψε τη θανατική του καταδίκη. Και τέλος.
Πάντα υπάρχει λόγος για κάτι.
Πάντα υπάρχει χρήμα κάπου στο σενάριο.
Τώρα ο ΝτιΜπι είναι εκτός.
Όταν πεθαίνει ο μαφιόζος, παίρνει το χρήμα η φαμίλια.
Ποιος επωφελήθηκε; Ο Τζον Γκότι.
Γιατί κληρονόμησε την επιχείρηση πορνό.
Η τωρινή αγορά στο ίντερνετ;
Καμία σχέση με αυτά που έβγαζε.
Είναι σπουδαίο που δηλώνει στην κασέτα γιατί τον σκότωσαν.
Ήμουν στη φυλακή όταν τον έφαγα.
Ήξερα γιατί γινόταν. Και το έκανα.
Είναι πολύ δυνατή κασέτα, από πλευράς εγκληματικής δραστηριότητας.
Για μένα, ατράνταχτο στοιχείο.
Τώρα έχουμε και τα τρία στοιχεία για δίωξη βάσει RICO.
ΔΙΩΞΗ ΒΑΣΕΙ RICO
Ήταν σημαντική στιγμή για εμάς.
Θα τους συλλαμβάναμε στη Ρέιβεναϊτ όλους μαζί.
Πάμε στη λέσχη.
Πάμε στο πίσω δωμάτιο,
πιάνουμε τον Τζον, τον Σάμι και τον Φράνκι στο τραπέζι.
Λέω "Ναι, Τζον, ξέρεις γιατί ήρθα".
Και λέει "Σε κακή στιγμή ήρθες. Πάνω που παραγγείλαμε καφέ".
Κάναμε μια κουβεντούλα. Είναι ο Τζον, μην το ξεχνάμε.
Λέει "Το ξέρεις ότι θα κερδίσω τη δίκη".
Σίγουρα θα προσπαθήσεις.
Δεν ξέρω αν θα κερδίσεις.
"Η μάνα σου είναι με το μέρος μου". "Δεν την ξέρεις καλά".
Μετά λέω "Στη θέση σου θ' ανησυχούσα για όσα είπες στο διαμέρισμα".
Και ξαφνικά, το βούλωσε.
Αυτό ήταν.
Η κεφαλή της ισχυρότερης φαμίλιας της χώρας
φυλακίστηκε σήμερα.
Κατηγορείται για πολλά κακουργήματα, όπως
τον φόνο, το 1985, του αφεντικού της μαφίας, Πολ Καστελάνο.
Ανάλογες κατηγορίες απαγγέλθηκαν κατά του ΛοΚάσιο
και του υπαρχηγού των Γκαμπίνο, Σαλ "Σάμι Ταύρο" Γκραβάνο.
Όλοι ξέραμε ότι η σύλληψη πάει πακέτο με τη δουλειά.
Δεν το σκέφτεσαι.
Όταν τον συνέλαβαν, ήταν μέρος του παιχνιδιού,
της ζωής που κάναμε.
Ο Γκότι αντιμετωπίζει πολλάκις ισόβια
και έως 105 χρόνια φυλάκισης, αν καταδικαστεί για όλες τις κατηγορίες.
Ωστόσο, αν δεν καταδικαστεί,
θα είναι η τέταρτη νίκη του Γκότι κατά της κυβέρνησης.
Οι δημοσιογράφοι έπλασαν την εικόνα του ως ανίκητου.
Ότι κανείς δεν θα τον φυλακίσει. Δεν γινόταν να χάσουμε.
Εξετάσαμε ό, τι είχαμε,
και καταλάβαμε ότι χρειαζόμασταν και τις άλλες υπηρεσίες,
με τις οποίες δεν συνεργαζόμασταν καλά.
Η OCTF είχε κοριό στη λέσχη Μπέργκιν
πριν ο Τζον αυτοδιοριστεί αφεντικό των Γκαμπίνο.
Έπρεπε να δούμε αν είχαν κάτι πολύτιμο.
Μία μέρα, καλεί ο επικεφαλής κατήγορος
για να ακούσει τις κασέτες μας, μήπως τις χρειαστεί στη δική του δίκη.
Ξέραμε ότι είχαμε εξαιρετικά στοιχεία για υπόθεση RICO.
Παίρνεις 4.000 δολ. για μια δουλειά.
Κρατάς δύο και ρίχνεις δύο στο Bougato.
Ανησυχώ ότι στην OCTF
ήταν ακόμα θυμωμένοι που καταστρέψαμε την υπόθεσή τους.
Οπότε, είναι θέμα.
Υπάρχουν άτομα στο FBI,
που πιστεύουν ότι η υπόθεσή τους είναι η πιο σημαντική,
και μόνο αυτοί είναι ικανοί να νικήσουν,
και σε μεγάλο βαθμό θέλουν τα εύσημα.
Εγώ δεν σκέφτομαι έτσι.
Αν τους βοηθούσαν τα στοιχεία μας, τέλεια.
Το σημαντικό ήταν η καταδίκη του αρχηγού μιας φαμίλιας.
Σε αυτή τη δίκη, για πρώτη φορά, η OCTF και το FBI
κήρυξαν ανακωχή στον πόλεμο του ποιος θα πάρει τη δόξα.
Συνασπίστηκαν όλοι.
"Τι να κάνω; Πότε το θέλετε; Πού να το φέρω;"
Ο κατήγορος λέει "Λατρεύω τις κασέτες σας όσο και του FBI".
Γιατί οι δικές μας ήταν του 1986,
ενώ του FBI από τη Ρέιβεναϊτ ήταν του 1990 και του 1989.
Οι δικές μας είναι πριν τον φόνο του Ρόμπερτ ΝτιΜπερνάντο.
Συνομιλίες όπου αμφισβητούν την αφοσίωση του Ρόμπερτ ΝτιΜπερνάντο.
Ξέχνα τους μαλάκες σαν τον ΝτιΜπι.
Με την υποψία προδοσίας, τους τσακίζω.
Τους κλείνω το στόμα. Ένα τίποτα είναι. Δεν είναι πιστός.
Και μετά έχεις τις κασέτες του FBI από το 1990,
όπου ο Γκότι εγκρίνει τον φόνο του ΝτιΜπερνάντο.
Στις κασέτες μας φαίνεται επίσης ότι ακόμα μισεί τον Καστελάνο.
Και υπάρχουν πολλές συνομιλίες για επιχειρήσεις,
αφότου γίνεται αφεντικό.
Ο Τόμι και ο άλλος θα πεθάνουν.
ΑΠΟΔΕΙΞΕΙΣ
Οπότε, οι συνομιλίες στις κασέτες μας έδεσαν με αυτές στις κασέτες του FBI.
Πλέον, όλες αυτές οι συνομιλίες,
που αφορούν τα εγκλήματα που διέπραξαν, αποκτούν συνάφεια…
με πολλές πιθανότητες να κερδηθεί η υπόθεση.
ΤΕΤΑΡΤΗ ΔΙΚΗ ΜΕΡΑ 1
Η σκηνή είναι έτοιμη για την επική αναμέτρηση
μεταξύ του Δον Teflon και της κυβέρνησης των ΗΠΑ.
Κομβόι οχημάτων με βαριά οπλισμένους ομοσπονδιακούς
τον μετέφεραν στο ομοσπονδιακό δικαστήριο του Μπρούκλιν.
Ξέραμε ότι θα ήταν αγώνας μέχρις εσχάτων μεταξύ κυβέρνησης ΗΠΑ και Τζον Γκότι.
Στην αντίπαλη γωνία βλέπουμε μέλη από την Ομάδα Γκαμπίνο του FBI.
Πολλοί, όλη την καριέρα τους κυνηγάνε τον Γκότι
και τη μεγαλύτερη από τις πέντε φαμίλιες της Νέας Υόρκης.
Έξω από το δικαστήριο, όπου είχαν στηθεί οι κάμερες,
ήταν διάχυτος ο ενθουσιασμός.
Ο κόσμος ρωτούσε αν η κυβέρνηση θα τον έπιανε τώρα.
Και τότε άρχισαν να παρελαύνουν αστέρες του Χόλιγουντ που τον στήριζαν.
Η δίκη Γκότι είναι η πιο καυτή παράσταση εκτός Μπρόντγουεϊ,
με θεατές να συρρέουν εδώ από τις δύο το βράδυ
για μια ευκαιρία να μπουν στην αίθουσα.
Άντονι Κουίν, Μίκι Ρουρκ.
Ήταν ο τηλεοπτικός σταρ Τζον Έιμος.
Πίστευε ότι ο Γκότι θα κέρδιζε.
Τον θεωρώ συναρπαστικό.
- Τι σας εντυπωσιάζει σ' αυτόν; - Γιατί;
Μ' αρέσει η όλη παρουσία του.
Η πρώτη μέρα της δίκης ήταν γεμάτη ένταση.
Μπήκαμε στην αίθουσα και οι διάδρομοι ήταν γεμάτοι μαφιόζους,
δημοσιογράφους, καθημερινούς ανθρώπους που έψαχναν θέσεις.
Δεν είχα δικηγορήσει ενώπιον όρθιου ακροατηρίου.
Ξέραμε ότι ο Τζον Γκότι και ο Σάμι και ο Φράνκι θα άκουγαν
πόσο καλές ήταν οι κασέτες.
Τους αξίζει καρκίνος,
βασανιστήρια, θάνατος, AIDS και ό, τι άλλο υπάρχει.
Αυτό που ζωντάνεψε τη συγκεκριμένη δίκη ήταν οι κασέτες.
Οι κασέτες της Ρέιβεναϊτ.
Εκ των υστέρων μπορούμε να πούμε
ότι του άξιζε να του κόψουν τη γλώσσα.
Είχαμε κασέτα για τοκογλυφία.
Σε ένα στοιχηματζίδικο δεν την έπεσαν σε κάποιον;
Είχαμε για τζόγο.
Δέκα χιλιάδες, είκοσι χιλιάδες για τζόγο.
Είχαμε κασέτες για φόνο.
Ήμουν φυλακή όταν τον έφαγα.
Είχαμε για συνωμοσία σε φόνο.
Πρέπει να τον φάμε.
Για συνδικαλιστικές οργανώσεις.
Ελέγχει δύο σωματεία.
Είχαμε για παρείσφρηση σε σωματείο.
Παίρνει το ένα τρίτο κι εγώ τα δύο τρίτα.
Για όλο το κατηγορητήριο είχαμε κασέτα που κάλυπτε το κάθε έγκλημα.
Και ήταν ο Γκότι
και τα λόγια του που οδήγησαν στο έγκλημα.
Πες στον αλήτη ότι εγώ, ο Τζον Γκότι
θα του κόψω το κεφάλι. Τον μαλάκα.
Ο ήχος ήταν εξαιρετικά καθαρός.
Δεν υπήρχε αμφιβολία τι έλεγε.
Αποκαλύφθηκε ως ένας χυδαίος κακούργος μέσα από τις βωμολοχίες του.
Ο κόσμος δεν τον είχε ακούσει σε τέτοια έκταση.
Ένας άχρηστος καριόλης είναι. Αυτό θα είναι πάντα.
Μπαμ, άχρηστε καριόλη.
Τώρα ακούμε ότι είναι αδίστακτος και διατάζει φόνους,
ότι υπάρχει μια άλλη πλευρά του
από τη δημόσια εικόνα που βοηθήσαμε να δημιουργήσει, κάνοντάς τον διάσημο.
Γράφαμε για τα κοστούμια Baroni των 2.000 δολ.
Αλλά δεν γράφαμε από πού προέρχονταν αυτά τα λεφτά.
ΔΙΚΑΣΤΙΚΟ ΜΕΓΑΡΟ ΗΝΩΜΕΝΩΝ ΠΟΛΙΤΕΙΩΝ
Του το είπα. "Ρε Σάμι, για ηλίθιο με περνάς;"
Παίξαμε την κασέτα
όπου ο Τζον κακολογεί τον Σάμι "Ταύρο" επί μία ώρα.
Δεν έχω μερίδιο από τις εταιρείες;
Κι όλοι νομίζουν δικά μου τα πράσινα τα μάτια.
Όταν λέει αυτό με τα μάτια,
ο Τζον τα παίρνει γιατί τον κατηγορούν ότι αυτός είναι ο άπληστος
και χαλάει την εικόνα του. Αυτό μόνο τον νοιάζει.
Ακούμε τον Γκότι να παραληρεί για τον Σάμι Γκραβάνο.
Δεν ακούμε αυτό που ακούει ο Σάμι Γκραβάνο, που είναι…
ΠΕΘΑΙΝΟΥΜΕ
ο τύπος θα με σκοτώσει.
Είμαι σπίτι και με παίρνουν από το γραφείο.
Ο Σάμι Γκραβάνο ήθελε να μας μιλήσει.
Ήθελε να συνεργαστεί.
FBI ΝΕΑ ΥΟΡΚΗ 11/12/1990, 36993
Κι αυτό με ανησύχησε.
Επειδή…
Τις κασέτες δεν τις εξετάζεις κατ' αντιπαράσταση. Τον Σάμι ναι.
Ξαφνικά, μου περνάει από το μυαλό
"Μπορεί να τα ρίξουν όλα στον Σάμι".
Αλλά δεν αγνοείς κάτι τέτοιο.
Καθώς ενημερώναμε τον Σάμι,
δεν μας έδωσε μόνο περαιτέρω στοιχεία για τις συνομιλίες που είχαμε.
Μιλήσαμε για τις προηγούμενες δίκες του Τζον
και πώς νίκησε την κυβέρνηση στην υπόθεση της Τζιακαλόνι.
Και ο Σάμι είπε με περηφάνια
"Δεν κέρδισε ο Τζον τη δίκη. Εγώ του το τακτοποίησα".
"Τι εννοείς;" Και λέει "Εγώ έδωσα 60.000 δολ. στον ένορκο".
ΑΠΟΚΛΕΙΣΤΙΚΟ: ΟΙ ΕΝΟΡΚΟΙ ΤΟΝ ΑΠΑΛΛΑΞΑΝ
Πραγματικά ξαφνιάστηκα. Σχεδόν δεν τον πιστεύω.
Μας έδωσε λεπτομέρειες και επιπλέον αποδείξεις, ουσιαστικά.
Επειδή συμπλήρωνε πολλά κενά.
Έπρεπε να το δοκιμάσουμε.
Πρωτοφανές, το πιο υψηλόβαθμο μέλος της εγκληματικής οικογένειας Γκαμπίνο
καταθέτει υπέρ των κατηγόρων, για πρώτη φορά στη Νέα Υόρκη.
Ο κόσμος άρχισε αμέσως ν' αποκαλεί τον Σάμι καρφί.
Και κολλούσαν αφίσες ενός αρουραίου με το κεφάλι του Σάμι.
Θεέ μου. Ο Σάμι Γκραβάνο;
Ήταν τεράστιο σοκ. Ο Σάμι;
Όταν άκουσα ότι άλλαξε στρατόπεδο, σκέφτηκα ότι ήταν σκουπίδι.
Ήταν υπαρχηγός.
Ο Σάμι ήταν ένα σκληρό καρύδι της πιάτσας.
Ούτε σ' ένα εκατομμύριο χρόνια δεν περίμενα να καρφώσει τον Τζον Γκότι.
Πώς κάποιος της θέσης του συνεργάζεται με την κυβέρνηση;
Μία μέρα που θυμάμαι ξεκάθαρα
είναι η πρώτη μέρα που κατέθεσε ο Γκραβάνο.
Υπήρχαν τεράστιες ομάδες των Ειδικών Δυνάμεων και του FBI.
Κάντε πίσω!
Το έχετε δει σε ταινίες, αλλά εδώ γίνεται όντως.
Μέσα στο δικαστήριο, ο Σάμι Γκραβάνο παραβιάζει τον όρκο αίματος
που έδωσε για τη μαφία, καταθέτοντας κατά του αφεντικού,
τον γνωστό ως Δον Teflon, Τζον Γκότι.
Η κυβέρνηση τα κάνει πλακάκια με τον εχθρό.
Χρησιμοποιούν κακούς για να πιάσουν άλλους κακούς.
Στην πρώτη δίκη κατά του Τζον Γκότι χρησιμοποίησαν πολλούς κακούς,
που οι ένορκοι δεν θεώρησαν, προφανώς, αξιόπιστους.
Νίκησε την κυβέρνηση.
Είναι νικητής.
Τώρα, χρησιμοποιούν τον Σάμι Γκραβάνο, έναν τύπο με απεχθές μητρώο,
έναν ψυχρό φονιά,
ένα όργανο επιβολής. Σκότωσε τον ίδιο του τον γαμπρό.
Είναι ένας κακός άνθρωπος. Γιατί να το ρισκάρουν;
Με χαλαρό τόνο, ο Γκραβάνο περιέγραψε επτά φόνους
όπου ήταν άμεσος συνεργός ή ηθικός αυτουργός.
Όλοι με βοήθεια ή έγκριση, όπως είπε, του Τζον Γκότι.
Ο Γκραβάνο δεν κοιτούσε εμάς αλλά τον Γκότι, που επίσης τον κοιτούσε.
Ένιωθες τα μαχαίρια στον αέρα.
Έκανε απόλυτη ησυχία στην αίθουσα.
Εκείνη τη στιγμή, αν έφευγαν όλοι από μέσα,
οι δυο τους πιθανά θα πιάνονταν στα χέρια.
Κανείς από τους ενόρκους δεν τον κοιτάζει. Είναι ένας κατά συρροή δολοφόνος.
Αυτόν περίμεναν ν' ακούσουν, αλλά κανείς δεν τον κοιτάζει.
Οι ένορκοι είδαν υλικό παρακολούθησης του FBI,
έξω από τη λέσχη του Γκότι, Ρέιβεναϊτ στη Μικρή Ιταλία.
Δείχνει τον Σάμι Γκραβάνο από το εδώλιο του μάρτυρα,
στη μία σκηνή μετά την άλλη, ως στενό συνεργάτη του Τζον Γκότι.
Ένα από τα καλύτερα που μας είπε ο Γκραβάνο
ήταν πώς έγινε το χτύπημα στους Καστελάνο και Μπιλότι.
Έδωσε λεπτομερή περιγραφή στους ενόρκους
για το πώς έγιναν όλα.
Ποιοι ήταν οι δράστες, ποιος ήταν παρών.
Ότι ήταν μαζί με τον Τζον στο αμάξι. Ποιος έριξε.
Ο Γκραβάνο και ο Γκότι πέρασαν από κει με το αμάξι,
για να βεβαιωθούν ότι ήταν νεκροί.
Και μετά έφυγαν από κει.
Μας τα είπε όλα, πράγματα που δεν γνωρίζαμε.
Η δίκη του Γκότι πλησιάζει σ' ένα δραματικό φινάλε.
Οι ένορκοι συνεδριάζουν αύριο και το αποτέλεσμα είναι άγνωστο.
Δεν ξέραμε πόση ώρα θα συνεδρίαζαν.
Είναι πολύ αγχωτικό για όλους.
ΚΑΛΗ ΤΥΧΗ ΤΖΟΝ ΓΚΟΤΙ
ΕΙΝΑΙ ΑΘΩΟΣ
Επέστρεψαν μ' ένα σημείωμα
ότι κατέληξαν σε ετυμηγορία, μιάμιση μέρα μετά.
Όταν επέστρεψαν νωρίτερα απ' ό, τι περιμέναμε,
σφίχτηκε κάπως το στομάχι μου.
Συνήθως δεν είναι καλό σημάδι όταν επιστρέφουν γρήγορα.
Είχα άγχος. Δεν ήμουν σίγουρος για το αποτέλεσμα.
Είναι ένορκοι.
Υπάρχουν άνθρωποι παντού που συμπαθούν τον Τζον Γκότι.
Φοβόμουν μη δεν μπορέσω να σηκωθώ όταν θα έμπαιναν.
Έτρεμαν τα γόνατά μου.
Η καρδιά μου χτυπούσε δυνατά. Ενημέρωσα το κανάλι
"Έχουμε ετυμηγορία. Μπείτε στο control, βγαίνουμε".
Ώρα 1:19 μ.μ. η εκπρόσωπος των ενόρκων σηκώθηκε και διάβασε την απόφαση.
Ο Γκότι καθόταν μειδιάζοντας, με το ακριβό, μαύρο κοστούμι του.
Οι ένορκοι ήταν ανώνυμοι. Είχαν αριθμό, όχι όνομα.
Δεν μπορούσαν να ταυτοποιηθούν.
Αλλά παρακολουθούσα πόσο νευρικοί και φοβισμένοι τον κοίταζαν.
Σκέφτηκα ότι κανείς δεν θα είχε το θάρρος να τον καταδικάσει.
Υπήρχε μία ένορκος που δάκρυζε. Και δεν ήξερα πώς να το ερμηνεύσω.
Και ακούς…
"Ένοχος, ένοχος, απεδείχθη, απεδείχθη, ένοχος, ένοχος".
Κι εγώ έλεγα "Ευχαριστώ, ευχαριστώ".
Απόψε, ο Κομψός Δον θα φορέσει τα ριγέ της φυλακής.
Κρίθηκε ένοχος για όλες τις κατηγορίες και αντιμετωπίζει ποινή ισοβίων.
Το Teflon αφαιρέθηκε.
Ο Δον είναι καλυμμένος με Velcro. Όλες οι κατηγορίες έδεσαν.
Η μαφία, όπως τη γνωρίσαμε
στην πόλη της Νέας Υόρκης και στις ΗΠΑ, απομακρύνεται.
Δυσκολεύτηκα να μην κλάψω. Ήμουν πολύ συγκινημένος.
Ήταν καλή μέρα.
Ήμουν πολύ χαρούμενος. Ήταν ανακούφιση.
Τελείωσε πια και το καταφέραμε.
Μου πήρε λίγο χρόνο να το χωνέψω.
Σπουδαία στιγμή.
Φοβερή στιγμή για όλη την OCTF,
γιατί όλοι συνεργάστηκαν πολύ καλά.
Και συνεργαζόμασταν ξανά με το FBI.
Αν ήμασταν έτσι και τις άλλες φορές, η μαφία δεν θα είχε επιβιώσει.
Γυρίστε το!
Οι φωνές θριάμβου αλλά και ήττας αντηχούσαν στον αέρα.
Οι υποστηρικτές του Γκότι ήταν πικραμένοι.
Ο δικαστής, οι ένορκοι, όλοι τους είναι καρφιά.
Έχασα έναν φίλο.
Έναν μέντορα. Κάποιον που ήξερα ότι με πρόσεχε.
Ήξερα ότι δεν θα τον ξαναδώ. Ήμουν λυπημένος.
Τέλος το πάρτι.
Ήταν θλιβερό γιατί ήταν ισόβια. Δεν θα ξανάβλεπε το φως του ήλιου.
Μα επέλεξαν αυτή τη ζωή.
Ο κόσμος κατηγορεί τον Τζον Γκότι επειδή ήταν στο εξώφυλλο του Time,
επειδή τον έβλεπες παντού στον Τύπο.
Και τον Σάμι Γκραβάνο, που διέλυσε τη μαφία επειδή έγινε καρφί.
Δεν είναι έτσι.
Θέλω να δώσω τα εύσημα στις διωκτικές αρχές.
Αυτοί οι άνθρωποι εργάστηκαν σκληρά,
για να τους παρακολουθούν, να τους καταγράφουν, να τους ακολουθούν,
κάποιες φορές επί έναν χρόνο, ενάμισι,
μέχρι να τους πιάσουν, να τους συλλάβουν και να τους φυλακίσουν.
Έκαναν τη δουλειά τους και την έκαναν πολύ καλά.
Ας είμαστε ειλικρινείς,
είτε είσαι της πιάτσας είτε όχι, εκείνοι τη διέλυσαν.
Κανείς άλλος δεν πρέπει να πάρει τα εύσημα. Εκείνοι το έκαναν.
Ο Γκότι μεταφέρθηκε στη φυλακή
μετά τη γέφυρα του Μπρούκλιν, δίπλα στο δημαρχείο,
όπου ζει μετά τη σύλληψη.
Ο ΓΚΟΤΙ ΚΑΤΑΔΙΚΑΣΤΗΚΕ ΣΕ ΙΣΟΒΙΑ ΧΩΡΙΣ ΑΝΑΣΤΟΛΗ
Ο ΣΑΜΙ ΓΚΡΑΒΑΝΟ ΑΦΕΘΗΚΕ ΠΕΝΤΕ ΧΡΟΝΙΑ ΜΕΤΑ
Ο ΤΖΟΝ ΓΚΟΤΙ ΠΕΘΑΝΕ ΣΤΗ ΦΥΛΑΚΗ ΤΟ 2002
Χωρίς τον Τζον Γκότι, ξεκάθαρα
η υποδομή της μαφίας στη Νέα Υόρκη αποδυναμώθηκε.
Ο Τζον Γκότι και το μεγάλο του στόμα, και η χειραγώγηση του Τύπου,
έκαναν μια μυστική οργάνωση δημόσιο θέαμα.
Οπότε, αν κάποιος ευθύνεται για την καταστροφή της μαφίας,
δεν είμαι εγώ, δεν είναι το FBI,
δεν είναι οι άλλοι κατήγοροι. Είναι…
Ο Τζον Γκότι.
Υποτιτλισμός: Πέγκυ Μπαρούνη